**Срокове за подаване на различните видове декларации и срокове за плащане на дължимите данъци и осигуровки**

|  |  |  |  |
| --- | --- | --- | --- |
| **Декларация** | **Как се подава** | **Срок за подаване** | **Срок за плащане** |
| **ГДД по чл. 50 от Закона за данъците върху доходите на физически лица за 2024г.** за физическите лица, с изключение на лицата, извършващи стопанска дейност като търговци, включително ЕТ, както и физическите лица –земеделски стопани, избрали да се облагат като ЕТ | * По електронен път * В офис на НАП * По пощата * В пощенски станции   **Важно: Самоосигуряващите лица подават декларацията само по електронен път.** | От 10.01.2025 г. до 30.04.2025 г. | От 10.01.2025 г. до 30.04.2025 г. |
| **ГДД по чл. 50 от Закона за данъците върху доходите на физически лица** **за 2024** г. за лицата, извършващи стопанска дейност като търговци, включително ЕТ, както и физическите лица –земеделски стопани, избрали да се облагат като ЕТ | **Само по електронен път** | От 01.03.2025 г. до 30.06.2025 г. | От 01.03.2025 г. до 30.06.2025 г. |
| **Справка** за изплатени през годината /**2024 г.**/ доходи **по чл. 73, ал. 1 от Закона за данъците върху доходите на физически лица** и за удържаните данък и задължителни осигурителни вноски. | **Само по електронен път** | До 28.02.2025 г. | - |
| **Справка по чл. 73, ал. 6 от Закона за данъците върху доходите на физически лица** за изплатените през годината /**2024г**./ доходи по трудови правоотношения | **Само по електронен път** | До 28.02.2025 г. | - |
| **ГДД по чл. 92 от Закона за корпоративното подоходно облагане за 2024 г.** | **Само по електронен път** | От 01.03.2025 г. до 30.06.2025 г. | От 01.03.2025 г. до 30.06.2025 г. |
| **Декларация по чл.55, ал.1 от Закона за данъците върху доходите на физически лица и чл.201, ал.1 от Закона за корпоративното подоходно облагане за дължими данъци** | - По електронен път  - В офис на НАП  - По пощата  **Важно: Предприятията – платци на доходи, както и самоосигуряващите се лица подават декларацията само по електронен път.** | Декларацията по чл. 55, ал. 1 от ЗДДФЛ и чл. 201, ал. 1 от ЗКПО се подава в сроковете за внасяне на дължимите данъци, а именно:  - платците на доходи, които са задължени да удържат и внасят данъци по реда на ЗДДФЛ, както и от лицата, задължени да удържат и внасят данък при източника по чл. 194 и 195 от ЗКПО декларират дължимите авансови данъци в срок до края на месеца, следващ тримесечието, през което данъкът е удържан, като за четвъртото тримесечие на годината не се удържа и не се внася авансово данък и следователно не се подава декларация;  -физическите лица когато те са задължени сами да определят и внасят данък за придобитите доходи декларират дължимия окончателни данъци в срок до края на месеца, следващ тримесечието на придобиване на дохода, като дължимия окончателен данък за доходи, придобити през четвъртото тримесечие се декларира в срок до 31 януари на следващата година. | |
| **Справка-декларация по Закона за данъка върху добавената стойност** | **Само по електронен път** | До 14 число на месеца, следващ отчетния период | До 14 число на месеца, следващ отчетния период |
| **Работодателите, осигурителите и техните клонове и поделения подават осигурителни декларации, както следва:**   * **декларация образец №1 – за всеки календарен месец, поотделно за всяко лице, подлежащо на осигуряване:** * **декларация образец №6 – за общия размер на сумите за дължимите осигурителни вноски за всички лица, подлежащи на осигуряване.** * **Декларация образец № 6 - за данъка по чл. 42 от ЗДДФЛ** | **- в офис на НАП – лично или от упълномощено лице, или чрез лицензиран пощенски оператор;**  **- по електронен път с КЕП или персонален идентификационен код (ПИК)**  *Работодателите и осигурителите, клоновете и поделенията, които:*  **-** *имат месечно повече от две осигурени лица, подават декларации образец № 1 само на електронен носител или по електронен път чрез използване на квалифициран електронен подпис на подателя;*  *- имат месечно повече от 10 осигурени лица,* *подават декларации образец № 1 и образец №6 само по електронен път чрез използване на квалифициран електронен подпис на подателя.*  *При подаване на декларациите на хартиен или електронен носител, същите следва да са придружени с протокол, приложение към чл. 8, ал. 7 от Наредба №Н-13 от 17 декември 2019 г.* | - до 25-о число на месеца, следващ месеца, за който се отнасят данните; при начислено или изплатено възнаграждение за същия месец след този срок – до края на месеца, в който е начислено или изплатено възнаграждението;  - до 25-о число на месеца, следващ месеца на начисляването или изплащането на допълнителни доходи от трудова дейност, начислени или изплатени след 25-о число на месеца, следващ месеца, през който е положен трудът;  - до 25-о число на месеца, следващ месеца на изплащане на възнаграждението за лицата, работещи без трудови правоотношения  - в сроковете за подаване на декларация образец №1 (едновременно с подаването на декларация образец № 1)  в срок от 1-во до 25-о число на месеца, следващ месеца, през който данъкът е удържан | - Осигурителните вноски за държавно обществено осигуряване се внасят до 25-о число на месеца, следващ месеца, през който е положен трудът.  - Осигурителните вноски върху допълнителните доходи от трудова дейност след срока по ал. 1 се внасят до 25-о число на месеца, следващ месеца на начисляването или изплащането на доходите.    в срок от 1-во до 25-о число на месеца, следващ месеца, през който данъкът е удържан |
| **Самоосигуряващите се лица подават осигурителни декларации, както следва:**   * **декларация образец №1** * **декларация образец №6** | **в офис на НАП – лично или от упълномощено лице, или чрез лицензиран пощенски оператор;**  **- по електронен път с КЕП или персонален идентификационен код (ПИК)**  *При подаване на декларациите на хартиен или електронен носител, същите следва да са придружени с протокол, приложение към чл. 8, ал. 7 от Наредба №Н-13 от 17 декември 2019 г.* | до 25-о число на месеца, следващ месеца, за който се отнасят данните за тях  в срока за подаване на годишната данъчна декларация, за:  - дължимите осигурителни вноски за предходната календарна година;  - *задължителните осигурителни вноски върху осигурителен доход, формиран по реда на чл. 6, ал. 9 от КСО, от получени доходи за извършена дейност през минали години, различни от предходната;* | Вноски, които се дължат авансово- внасят се до 25-то число на месеца, следващ месеца, за който се дължат. *Осигурените само за инвалидност поради общо заболяване, за старост и за смърт могат да внесат авансово дължимите месечни осигурителни вноски върху избрания осигурителен доход за определени от тях периоди през годината*  Окончателна осигурителна вноска- внася се в срока за подаване на декларацията по чл. 50 от Закона за данъците върху доходите на физическите лица |